ଦକ୍ଷତା ସଂଗ୍ରହାଳୟ (ଓଡ଼ିଶା)
ଦକ୍ଷତା ସଂଗ୍ରହାଳୟ (ଓଡ଼ିଶା) (ଇଂରାଜୀ: Skill museum) ଭାରତର ସର୍ବପ୍ରଥମ ଦକ୍ଷତା ସଂଗ୍ରହାଳୟ ଅଟେ । ଏହି ସଂଗ୍ରହାଳୟଟି ୨୦୧୮ ମସିହା ଅଗଷ୍ଟ ୪ ତାରିଖରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉଦଘାଟିତ ହୋଇଥିଲା । ଏହା କଟକ ଜିଲ୍ଲାର ଖପୁରିଆରେ ଥିବା ସରକାରୀ ଶିଳ୍ପ ତାଲିମ ଅନୁଷ୍ଠାନ (ଆଇ.ଆଇ.ଟି) ସେଣ୍ଟର ଭିତରେ ପ୍ରତିଷ୍ଠିତ ।

ବିବରଣୀ 
୨୬୦୦ ବର୍ଗଫୁଟ ଅଞ୍ଚଳବିଶିଷ୍ଟ ଦକ୍ଷତା ସଂଗ୍ରହାଳୟଟି ଖପୁରିଆସ୍ଥିତ ସରକାରୀ ଶିଳ୍ପ ତାଲିମ ପ୍ରତିଷ୍ଠାନ, କଟକ ପରିସରରେ ଅବସ୍ଥିତ । ଗୋଟିଏ ବଡ଼ ପ୍ରକୋଷ୍ଠ ମଧ୍ୟରେ ପୁରାତନ ଗ୍ରାମଫୋନ ଏବଂ ପୁରାତନ କଲକବଜାଠାରୁ ଆରମ୍ଭ କରି ୧୯୦୭ ମସିହାର ଉଡ଼ାଜାହାଜର ଇଞ୍ଜିନ ମଧ୍ୟ ସ୍ଥାନ ପାଇଛି । ଏହା ବ୍ୟତୀତ ୭୫ ଲକ୍ଷ ବିନିମୟରେ ଏକ ବିଶ୍ୱସ୍ତରୀୟ ପ୍ରେକ୍ଷାଳୟ ଏବଂ ପ୍ରଦର୍ଶନୀ ସ୍ଥାନ ପ୍ରସ୍ତୁତି କରାଯାଇଛି । ପ୍ରେକ୍ଷାଳୟଟିରେ ଶିଳ୍ପ ତାଲିମ ପ୍ରତିଷ୍ଠାନର ଛାତ୍ରଛାତ୍ରୀମାନଙ୍କୁ ବିଭିନ୍ନ ପ୍ରେରଣାଦାୟୀ କଥାଚିତ୍ର ଏବଂ କ୍ଷୁଦ୍ର ଚଳଚ୍ଚିତ୍ରମାନ ପ୍ରଦର୍ଶିତ କରାଯାଏ ।

ଦେଖିବା ସମୟ 
ଓଡ଼ିଶା ଦକ୍ଷତା ସଂଗ୍ରହାଳୟ ପ୍ରତିଦିନ ସକାଳ ୧୦ଟାରୁ ଅପରାହ୍ନ ୫ଟା ପର୍ଯ୍ୟନ୍ତ ଖୋଲା ରହେ ।

ଚିତ୍ରାବଳୀ

ଆଧାର 

କଟକ
ସଂଗ୍ରହାଳୟ